հիմնավորոՒՄ

ՀՀ ԿԱՌԱՎԱՐՈՒԹՅԱՆ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ՈՒ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԳՆՄԱՆ ՊԱՅՄԱՆԱԳՐԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՈՐՈՇՄԱՆ ԸՆԴՈՒՆՄԱՆ

1. **Անհրաժեշտությունը**

ՀՀ կառավարության «Հայաստանի Հանրապետության 2022 թվականի պետական բյուջեի մասին» Հայաստանի Հանրապետության օրենքում և Հայաստանի Հանրապետության կառավարության 2021 թվականի դեկտեմբերի 23-ի N 2121-Ն որոշման մեջ փոփոխություններ ու լրացումներ կատարելու և գնման պայմանագրերում փոփոխություններ կատարելու մասին» որոշման նախագծի ընդունումը անհրաժեշտ է ՀՀ պետական բյուջեով նախատեսված 1049 «Ճանապարհային ցանցի բարելավում» ծրագրի «21001 Պետական նշանակության ավտոճանապարհների հիմնանորոգում» միջոցառման կատարումն ապահովելու նպատակով:

1. **Ընթացիկ վիճակը և խնդիրները**

Նախագծի ընդունումը պայմանավորված է Մ-4, Երևան-Սևան-Իջևան-Ադրբեջանի սահման միջպետական նշանակության ավտոճանապարհի կմ83+200-կմ91+176 հատվածի (Դիլիջանի ոլորաններ), Մ-13, /Մ-2/-Անգեղակոտ-Նախիջևանի սահման միջպետական նշանակության ավտոճանապարհի կմ0+000-կմ8+000 հատվածի (Անգեղակոթ, Շաղարտ), Տ-7-48, Գյումրի (Տ-7-58)-Արևիկ-Այգեբաց-Վարդաքար-/Հ-21/ մարզային նշանակության ավտոճանապարհի կմ10+900-կմ16+200 հատվածի (Այգեբաց, Վարդաքար), Մարտունի քաղաքի Սայաթ-Նովա փողոցի (Մ-10-ի շրջանց) ավտոճանապարհի հիմնանորոգման և Արթիկ համայնքի Սպանդարյան փողոցի ասֆալտապատման (Արթիկ) համար կնքված պայմանագրերի շրջանակներում ՀՀ կառավարության 01.10.2021թ. թիվ 1626-Ն որոշման հիման վրա կնքված համաձայնագրերով նախատեսված աշխատանքների ավարտման և դրանց համար ֆինանսական միջոցների նախատեսման անհրաժեշտությամբ, ինչպես նաև 2021-2022 թթ. փոխանցիկ Մ-2, Երևան-Երասխ-Գորիս-Մեղրի-Իրանի սահման միջպետական նշանակության ավտոճանապարհի կմ98+000-կմ101+400 հատվածի (Արենի, Ելփին, Չիվա) և կմ196+000-կմ202+200 հատվածի (Շաքի), Հ-3, Երևան (Ջրաշխարհ, Մ-4-ի հետ հատման տեղ) - Գառնի -Գեղարդի վանք հանրապետական նշանակության ավտոճանապարհի կմ27+500-կմ33+500 հատվածի (Գառնի, Գողթ) հիմնանորոգման, 2021թ-ից անավարտ Հ-32, /Մ-1/ (Գյումրի)-Կապս-Ամասիա-/Մ-1/ հանրապետական նշանակության ավտոճանապարհի կմ20+900-կմ22+700 և կմ23+000-կմ31+200 հատվածների (Ամասիա, Ցողամարգ) հիմնանորոգման և 2020թ-ից անավարտ Մ-3, Թուրքիայի սահման-Մարգարա-Վանաձոր-Տաշիր-Վրաստանի սահման միջպետական նշանակության ավտոճանապարհի կմ72+000-կմ75+500 հատվածի (Ապարան) հիմնանորոգման աշխատանքները ավարտին հասցնելու անհրաժեշտությունից։

ՀՀ կառավարության 01.10.2021թ. թիվ 1626-Ն որոշմամբ թույլատրվեց ՀՀ տարածքային կառավարման և ենթակառուցվածքների նախարարությանը՝ առանց ֆինանսական միջոցներ նախատեսելու հանգամանքի կնքել համաձայնագրեր՝ պայմանով, որ կատարված և պատվիրատուի կողմից ընդունված աշխատանքների ֆինանսավորումն իրականացվելու է այդ նպատակով ֆինանսական միջոցներ հատկացվելու դեպքում՝ ըստ դրանց հատկացման եռամսյակային համամասնությունների, ինչպես նաև հանձնարարվեց ՀՀ տարածքային կառավարման և ենթակառուցվածքների նախարարին համաձայնագրով նախատեսել, որ դրա շրջանակում աշխատանքները պետք է ողջ ծավալով կատարվեն և ավարտվեն մինչև 2021 թվականի դեկտեմբերի 1-ը, իսկ պատվիրատուի կողմից ընդունված աշխատանքների դիմաց ֆինանսավորումն իրականացվելու է սույն որոշմամբ սահմանված կարգով ֆինանսական միջոցներ հատկացվելու դեպքում՝ ըստ դրանց հատկացման եռամսյակային համամասնությունների։

Նշված որոշման շրջանակներում կնքված համաձայնագրերով նախատեսված աշխատանքները կողմերից անկախ պատճառով Կապալառուների կողմից ամբողջությամբ չեն ավարտվել՝ կապված պայմանագրի հավելվածներով նախատեսված ճանապարհահատվածների հիմնանորոգման ընթացքում ի հայտ եկած խնդիրների վերացման, այդ թվում՝ տվյալ ճանապարհահատվածներում խմելու ջրագծերի և կոյուղագծորի վերանորոգման, վերականգնման, փոխարինման կամ նոր ջրագծերի անցկացման անհրաժեշտության, ինչպես նաև ծավալաթերթ-նախահաշվով լրացուցիչ ծավալների աշխատանքների կատարման անհրաժեշտության առաջացման, ծավալաթերթ-նախահաշվով նախատեսված որոշ աշխատանքների փոփոխման, իսկ որոշ դեպքերում նաև ոչ բարենպաստ եղանակային պայմանների առկայության հետ։

Նկատի ունենալով վերը նշվածը, և այն որ, աշխատանքները ավարտին չհասցնելու հանգամանքը ծագել է կողմերից անկախ պատճառով, նախագծով առաջարկվում է թիվ ՏԿԵՆ-ՀԲՄԱՇՁԲ-2021/26Շ-2, ՏԿԵՆ-ՀԲՄԱՇՁԲ-2021/16Շ, ՏԿԵՆ-ՀԲՄԱՇՁԲ-2021/29Շ, ՏԿԵՆ-ՀԲՄԱՇՁԲ-2021/32Շ, ՏԿԵՆ-ՀԲՄԱՇՁԲ-2021/26Շ-1, ՏԿԵՆ-ԲՄԱՇՁԲ-2020/3Շ-1, ՏԿԵՆ-ՀԲՄԱՇՁԲ-2021/17Շ և ՏԿԵՆ-ՀԲՄԱՇՁԲ-2021/31Շ պայմանագրերի նկատմամբ չկիրառել Պայմանագրերի 6,2 կետով նախատեսված աշխատանքների կատարման ժամկետների խախտման համար սահմանված տույժերը:

Մասնավորապես՝

**1) «Շանթ-Սեյրան» ՍՊԸ-ն** (այսուհետ՝ Կապալառու) հետ 30.07.2021թ. կնքված թիվ ՏԿԵՆ-ՀԲՄԱՇՁԲ-2021/16Շ պայմանագրով (այսուհետ՝ Պայմանագիր) Կապալառուն պարտավորվել է հիմնանորոգել Մարտունի քաղաքի Սայաթ-Նովա փողոցի (Մ-10-ի շրջանց) ավտոճանապարհը։

09.11.2021թ.-ին կնքվել է թիվ 1 համաձայնագիրը, որով հաստատվել է նաև աշխատանքների կատարման օրացույցային գրաֆիկը, ըստ որի 2021թ-ին իրականացվելիք աշխատանքների կատարման ժամկետ է սահմանվել համաձայնագրի ուժի մեջ մտնելու օրվանից 100 օր, բայց ոչ ուշ քան 30.11.2021թ-ը։ Արդյունքում, պայմանագրով նախատեսված աշխատանքների կատարման համար Կապալառուն փաստացի ունեցել է 21 օր:

Աշխատանքների մեկնարկից հետո Կապալառուն ձեռնարկել է հնարավոր բոլոր միջոցները, որպեսզի աշխատանքները կատարվեն և ավարտվեն սահմանված ժամկետում, սակայն աշխատանքների մեկնարկից հետո մոտ 1 կմ ճանապարհահատված և նախկինում գոյություն ունեցող ոռոգման առուն քանդելուց հետո պարզվել է, որ նշված փողոցում գտնվող կոյուղագիծը գտնվում է քայքայված վիճակում և շահագործման պիտանի չէ, ուստի անհրաժեշտություն է առաջացել քայքայված կոյուղագծի խնդիրը լուծելու նպատակով տվյալ ավտոճանապարհի հիմնանորոգման նախագծանախահաշվային փաստաթղթերում կատարել փոփոխություններ, այլապես ծրագիրը չի իրականացվի և փողոցը կմնա կիսաքանդ վիճակում: Միաժամանակ, հաշվի առնելով այն, որ Մարտունի համայնքը չունի համապատասխան միջոցներ ծրագրին աջակցելու համար, ուստի փոխվել է նշված ավտոճանապարհի հիմնանորոգման նախագծանախահաշվային փաստաթղթերը, որի արդյունքում նախահաշվային գինը ավելացել է շուրջ 150 000 000 (հարյուր հիսուն միլիոն) ՀՀ դրամի չափով կամ Պայմանագրի ընդհանուր գումարի շուրջ 40 տոկոսի չափով:

Նկատի ունենալով, որ աշխատանքները դադարեցվել են Կապալառուից անկախ պատճառներից, ներկայացված նախագծով առաջարկվում է 2021 թվականի նոյեմբերի 9-ին կնքված թիվ 1 համաձայնագրով նախատեսված աշխատանքների չկատարված մասի և լրացուցիչ ծավալի աշխատանքների կատարման համար սահմանել կատարման նոր ժամկետ՝ 120 օր՝ աշխատանքների սկիզբը և ավարտը հստակ նշելով սույն ենթակետի հիման վրա Կողմերի միջև կնքվող համաձայնագրով՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 33-րդ կետի 11-րդ և 14-րդ ենթակետերի, 56-րդ կետի 2-րդ և 4-րդ ենթակետերի ու պայմանագրի 6.2-րդ կետի պահանջները.

**2) «Արհովշին» ՍՊԸ-ն** (այսուհետ՝ Կապալառու) հետ 13.09.2021թ. կնքված թիվ ՏԿԵՆ-ՀԲՄԱՇՁԲ-2021/29Շ պայմանագրով (այսուհետ՝ Պայմանագիր) Կապալառուն պարտավորվել է հիմնանորոգել Մ-13, /Մ-2/-Անգեղակոտ-Նախիջևանի սահման միջպետական նշանակության ավտոճանապարհի կմ0+000-կմ8+000 հատվածը (Անգեղակոթ, Շաղարտ):

09.11.2021թ.-ին կնքվել է թիվ 1 համաձայնագիրը, որով հաստատվել է նաև աշխատանքների կատարման օրացույցային գրաֆիկը, ըստ որի 2021թ-ին իրականացվելիք աշխատանքների կատարման ժամկետ է սահմանվել համաձայնագրի ուժի մեջ մտնելու օրվանից 90 օր, բայց ոչ ուշ քան 30.11.2021թ-ը։ Արդյունքում, պայմանագրով նախատեսված աշխատանքների կատարման համար Կապալառուն փաստացի ունեցել է 21 օր:

Աշխատանքների մեկնարկից հետո Կապալառուն ձեռնարկել է հնարավոր բոլոր միջոցները, որպեսզի աշխատանքները կատարվեն և ավարտվեն սահմանված ժամկետում, սակայն աշխատանքների մեկնարկից հետո պարզվել է, որ նշված հատվածով անցնում են Անգեղակոտ և Շաղատ բնակավայրերը սնուցող խմելու ջրի ստորգետնյա խողովակները և աշխատանքները ժամանակավոր դադարեցվել են: Շինարարական աշխատանքների իրականացման ընթացքում ՀՀ Սյունիքի մարզպետը դիմել է նախարարությանը խնդրելով այդ հատվածով անցնող խմելու ջրի քայքայված խողովակների փոխարինման հարցը ներառել նախագծանախահաշվային փաստաթղթերում։ Նկատի ունենալով, որ ներկայումս բարձրացված խնդրի վերաբերյալ ընթանում են քննարկումներ, ծրագրի շարունակականությունը ապահովելու նպատակով առաջարկվել է «Արհովշին» ՍՊԸ-ին՝ շինարարական աշխատանքները վերսկսել նշված ճանապարհահատվածի այն տեղամասերում, որոնցում բացակայում են խողովակների փոփոխման խնդիր, մինչև նախագծանախահաշվային փաստաթղթերով բարձրացված խնդրի կարգավորումը։

Նկատի ունենալով, որ աշխատանքները դադարեցվել են Կապալառուից անկախ պատճառներից, ներկայացված նախագծով առաջարկվում է 2021 թվականի նոյեմբերի 9-ին կնքված թիվ 1 համաձայնագրով նախատեսված աշխատանքների չկատարված մասի համար սահմանել կատարման նոր ժամկետ՝ 69 օր՝ աշխատանքների սկիզբը և ավարտը հստակ նշելով սույն ենթակետի հիման վրա Կողմերի միջև կնքվող համաձայնագրով՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 2-րդ և 4-րդ ենթակետերի ու պայմանագրի 6.2-րդ կետի պահանջները.

**3) «Մերձմոսկովյան» ՓԲԸ**-ն (այսուհետ՝ Կապալառու) հետ 30.09.2021թ. կնքված թիվ ՏԿԵՆ-ՀԲՄԱՇՁԲ-2021/32Շ պայմանագրով (այսուհետ՝ Պայմանագիր) Կապալառուն պարտավորվել է հիմնանորոգել Տ-7-48, Գյումրի (Տ-7-58)-Արևիկ-Այգեբաց-Վարդաքար-/Հ-21/ մարզային նշանակության ավտոճանապարհի կմ10+900-կմ16+200 հատվածը (Այգեբաց, Վարդաքար):

09.11.2021թ.-ին կնքվել է թիվ 1 համաձայնագիրը, որով հաստատվել է նաև աշխատանքների կատարման օրացույցային գրաֆիկը, ըստ որի 2021թ-ին իրականացվելիք աշխատանքների կատարման ժամկետ է սահմանվել համաձայնագրի ուժի մեջ մտնելու օրվանից 60 օր, բայց ոչ ուշ քան 30.11.2021թ-ը։ Արդյունքում, պայմանագրով նախատեսված աշխատանքների կատարման համար Կապալառուն փաստացի ունեցել է 21 օր:

Աշխատանքների մեկնարկից հետո Կապալառուն ձեռնարկել է հնարավոր բոլոր միջոցները, որպեսզի աշխատանքները կատարվեն և ավարտվեն սահմանված ժամկետում, սակայն աշխատանքների մեկնարկից հետո պարզվել է, որ նշված Այգաբաց բնակավայրի վարչական տարածքով և այդ ճանապարհի տակով անցնող բնակավայրի կենտրոնական ջրագիծը գտնվում է անմխիթար վիճակում և աշխատանքները ժամանակավոր դադարեցվել են: Հիմք ընդունելով, որ ՀՀ Շիրակի մարզպետը դիմել է ՀՀ տարածքային կառավարման և ենթակառուցվածքների նախարարություն տեղեկացնելով, որ վերը նշված ճանապարհի 1 կմ հատվածը անցնում է Ախուրյան համայնքի Այգաբաց բնակավայրի վարչական տարածքով և այդ ճանապարհի տակով անցնող բնակավայրի կենտրոնական ջրագիծը գտնվում է անմխիթար վիճակում և 2022 թվականին նախատեսված է հիմնանորոգել KFW ծրագրով (պատվիրատու՝ Հայաստանի տարածքային զարգացման հիմնադրամ)։ Միաժամանակ, ի պատասխան տարածքային կառավարման և ենթակառուցվածքների նախարարության 2021 թվականի մարտի 23-ի գրության, Հայաստանի տարածքային զարգացման հիմնադրամը տեղեկացրել է, որ նշված 1 կմ հատվածը բավարար չէ գործող ջրագիծը շահագործումից հանելու համար։ Այն շահագործումից հանել կլինի միայն եթե Այգաբաց բնակավայրի վարչական տարածքով անցնող վերոհիշյալ ճանապարհահատվածի տակ կառուցվի 1859 գծմ խողովակագիծ, 2823 գծմ կողային խողովակագծեր և այլն (ըստ նախնական տեղեկատվության ջրագծի աշխատանքները կավարտվեն 2022 թվականի օգոստոսին)։

Նկատի ունենալով, որ աշխատանքները դադարեցվել են Կապալառուից անկախ պատճառներից, ներկայացված նախագծով առաջարկվում է 2021 թվականի նոյեմբերի 9-ին կնքված թիվ 1 համաձայնագրով նախատեսված աշխատանքների չկատարված մասի, ինչպես նաև 2022 թվականին իրականացվելիք աշխատանքների կատարման համար տրամադրել նոր ժամկետ՝ 89 (ութսունիննը) օր՝ աշխատանքների սկիզբը և ավարտը հստակ սահմանելով Կողմերի միջև կնքվող համաձայնագրով՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 4-րդ ենթակետի և պայմանագրի 6.2-րդ կետի պահանջները։

**4)** **«Լեոպոլդ և ընկերներ» ՍՊԸ**-ն (այսուհետ՝ Կապալառու) հետ 23.09.2021թ. կնքված թիվ ՏԿԵՆ-ՀԲՄԱՇՁԲ-2021/26Շ-2 պայմանագրով (այսուհետ՝ Պայմանագիր) Կապալառուն պարտավորվել է հիմնանորոգել Մ-4, Երևան-Սևան-Իջևան-Ադրբեջանի սահման միջպետական նշանակության ավտոճանապարհի կմ83+200-կմ91+176 հատվածը:

09.11.2021թ.-ին կնքվել է թիվ 1 համաձայնագիրը, որով հաստատվել է նաև աշխատանքների կատարման օրացույցային գրաֆիկը, ըստ որի 2021թ-ին իրականացվելիք աշխատանքների կատարման ժամկետ է սահմանվել համաձայնագրի ուժի մեջ մտնելու օրվանից 60 օր, բայց ոչ ուշ քան 30.11.2021թ-ը։ Արդյունքում, պայմանագրով նախատեսված աշխատանքների կատարման համար Կապալառուն փաստացի ունեցել է 21 օր:

Աշխատանքների մեկնարկից հետո Կապալառուն ձեռնարկել է հնարավոր բոլոր միջոցները, որպեսզի աշխատանքները կատարվեն և ավարտվեն սահմանված ժամկետում, սակայն ելնելով նախատեսված շինարարական աշխատանքների համար եղանակային բարենպաստ պայմաններում իրականացնելու անհրաժեշտությունից (ՀՀՇՆ IV-11.05.02-99 շինարարական նորմերով բերված պահանջներ) արդեն իսկ իրատեսական չէր աշխատանքները ավարտել նախատեսված ժամկետում: Ինչպես նաև աշխատանքներն իրականացվել են չընդհատելով ճանապարհային երթևեկությունը, որը բավականին ինտեսիվ և ծանրաբեռնված է եղել, ինչը նույնպես ազդել է աշխատանքի կատարման ժամկետների վրա՝ դանդաղեցնելով աշխատանքների ընթացքը: Միաժամանակ, աշխատանքների իրականացման ընթացքում Կապալառուն հայտնել է, որ ճանապարհի անվտանգության տարրերը նորմերին համապատասխան իրականացնելու համար լրացուցիչ աշխատանքների իրականացման անհրաժեշտություն է առաջացել, որոնց ծավալը չի գերազանցի պայմանագրի ընդհանուր գնի 10 տոկոսը: Հաշվի առնելով այն, որ նախագծային որոշ փոփոխությունների անհրաժեշտություն է առաջացել, իսկ առաջարկվող նախագծային փոփոխությունների գործընթացը սահմանված կարգով իրականացնելու համար որոշակի ժամանակ է պահանջվում, ուստի ներկայացված նախագծով առաջարկվում է 2021 թվականի նոյեմբերի 9-ին կնքված թիվ 1 համաձայնագրով նախատեսված աշխատանքների չկատարվածմասի համար տրամադրել նոր ժամկետ՝ 50 (հիսուն) օր՝ աշխատանքների սկիզբը և ավարտը հստակ սահմանելով Կողմերի միջև կնքվող համաձայնագրով՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 4-րդ ենթակետի և պայմանագրի 6.2-րդ կետի պահանջները։

4) **«Եվրոասֆալտ» ՓԲԸ**-ն (այսուհետ՝ Կապալառու) հետ 23.09.2021թ. կնքված թիվ ՏԿԵՆ-ՀԲՄԱՇՁԲ-2021/26Շ-1 պայմանագրով (այսուհետ՝ Պայմանագիր) Կապալառուն պարտավորվել է իրականացնել Արթիկ համայնքի Սպանդարյան փողոցի ասֆալտապատման աշխատանքները:

09.11.2021թ.-ին կնքվել է թիվ 1 համաձայնագիրը, իսկ 30.11.2021թ. կնքվել է թիվ 1 համաձայնագիրը, որոնցով հաստատվել են աշխատանքների կատարման օրացույցային գրաֆիկը, ըստ որի 2021թ-ին իրականացվելիք աշխատանքների կատարման ժամկետ է սահմանվել համաձայնագրի ուժի մեջ մտնելու օրվանից 90 օր, բայց ոչ ուշ քան 15.12.2021թ-ը։ Արդյունքում, պայմանագրով նախատեսված աշխատանքների կատարման համար Կապալառուն փաստացի ունեցել է 36 օր:

Աշխատանքների մեկնարկից հետո Կապալառուն ձեռնարկել է հնարավոր բոլոր միջոցները, որպեսզի աշխատանքները կատարվեն և ավարտվեն սահմանված ժամկետում, սակայն ելնելով նախատեսված շինարարական աշխատանքների համար եղանակային բարենպաստ պայմաններում իրականացնելու անհրաժեշտությունից (ՀՀՇՆ IV-11.05.02-99 շինարարական նորմերով բերված պահանջներ) արդեն իսկ իրատեսական չէր աշխատանքները ավարտել նախատեսված ժամկետում: Առաջնորդվելով ՀՀՇՆ IV-11.05.02-99 շինարարական նորմերով բերված պահանջներով՝ ըստ որոնց ասֆալտապատման աշխատանքները կարող են կատարվել միայն բարենպաստ եղանակային պայմաններում և հիմնվելով վերոնշյալ հանգամանքների վրա, Կապալառուն խնդրել է Պայմանագրով նախատեսված աշխատանքների կատարման ավարտը տեղափոխել 2022թ. և մնացած աշխատանքների կատարման սահմանել նոր ժամկետ:

Նկատի ունենալով վերոնշյալ հանգամանքը, ներկայացված նախագծով առաջարկվում է 2021 թվականի նոյեմբերի 9-ին կնքված թիվ 1 համաձայնագրով նախատեսված աշխատանքների չկատարված մասի համար տրամադրել նոր ժամկետ՝ 30 (երեսուն) օր՝ աշխատանքների սկիզբը և ավարտը հստակ սահմանելով Կողմերի միջև կնքվող համաձայնագրով՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 4-րդ ենթակետի և պայմանագրի 6.2-րդ կետի պահանջները։

Միաժամանակ, նախագծով նախատեսվում է ներքոհիշյալ կազմակերպությունների հետ շինարարական աշխատանքների իրականացման համար կնքված պայմանագրերում կատարել փոփոխություններ՝ պայմանագրերի Ծավալաթերթ-նախահաշիվներում որոշ աշխատանքներ այլ բնույթի աշխատանքներով փոխարինման, ինչպես նաև լրացուցիչ աշխատանքների ներառման նպատակով։

Մասնավորապես՝

**1) «Մերձմոսկովյան» ՓԲԸ-ն** (այսուհետ՝ Կապալառու) հետ 10.06.2021թ. կնքված թիվ ՏԿԵՆ-ՀԲՄԱՇՁԲ-2021/2Շ-1 պայմանագրով (այսուհետ՝ Պայմանագիր) իրականացվող Հ-32, /Մ-1/ (Գյումրի)-Կապս-Ամասիա-/Մ-1/ հանրապետական նշանակության ավտոճանապարհի կմ20+900-կմ22+700 և կմ23+000-կմ31+200 հատվածների հիմնանորոգման աշխատանքները Պայմանագրով սահմանված ժամկետում չեն ավարտվել, հետևաբար, առաջնորդվելով ՀՀՇՆ IV-11.05.02-99 շինարարական նորմերով բերված պահանջներով՝ ըստ որոնց ասֆալտապատման աշխատանքները կարող են կատարվել միայն բարենպաստ եղանակային պայմաններում, չկատարված աշխատանքները ավարտելու համար ներկայացված նախագծով առաջարկվում է տրամադրել նոր ժամկետ՝ 2022 թվականին աշխատանքների կատարման համար ֆինանսական միջոցներ նախատեսվելու դեպքում կողմերի միջև կնքվող համաձայնագիրն ուժի մեջ մտնելու օրվանից հաշված 39 օր, իսկ պայմանագրի 6.2-րդ կետով նախատեսված տույժերը հաշվարկել 2021 թվականի դեկտեմբերի 1-ից մինչև 2021 թվականի դեկտեմբերի 31-ը և սույն ենթակետով նախատեսված համաձայնագիրն ուժի մեջ մտնելու օրվանից մինչև աշխատանքների արդյունքները պատվիրատուին հանձնելու օրը:

**2) «Շինպլյուս» ՍՊԸ-ն** (այսուհետ՝ Կապալառու) հետ 15.05.2020թ. կնքված թիվ ՏԿԵՆ-ԲՄԱՇՁԲ-2020/3Շ-1 պայմանագրով (այսուհետ՝ Պայմանագիր) Մ-3, Թուրքիայի սահման-Մարգարա-Վանաձոր-Տաշիր-Վրաստանի սահման միջպետական նշանակության ավտոճանապարհի կմ72+000-կմ75+500 հատվածում իրականացվել են հիմնանորոգման աշխատանքներ, սակայն հաշվի առնելով, որ աշխատանքների կատարման համար Պայմանագրով սահմանված ժամկետի ավարտին ընկերության մոտ առկա էր չկատարված, ինչպես նաև կատարված սակայն չընդունված աշխատանքներ, Պատվիրատուն, հիմք ընդունելով պայմանագրի 3.1.2 կետի պահանջը, չկատարված աշխատանքների կատարման համար տրամադրեց նոր ժամկետ՝ կիրառելով պայմանագրի 6.2 կետով սահմանված տույժը։

Նշված ճանապարհահատվածի հիմնանորոգման նախագծով նախատեսվել էր մայթերի վնասված եզրաքարերի քանդում և վերականգնում, մայթի պատվածքի քանդում և նորի կառուցում, վնասված հավաքովի ե/բ վաքերի փոխարինում նորով և վնասված միաձույլ բետոնե վաքերի վերանորոգում միաձույլ բետոնով, իսկ կմ72+350 – կմ73+450 տեղամասի առանձին հատվածներում գոյություն ունեցող քայքայված միաձույլ բետոնե եզրաքարերը և ջրահեռացման վաքերը նորով փոխարինման աշխատանքներ չեն նախատեսվել, այլ նախատեսվել են միայն գոյություն ունեցող մասնակի քայքայված ջրահեռացման վաքերի կրկնակի սվաղ, վնասված միաձույլ բետոնե վաքերի միաձույլ բետոնով վերանորոգում:

Նշված տեղամասում գոյություն ունեցող միաձույլ բետոնե եզրաքարերի և մասնակի քայքայված ջրահեռացման վաքերի նորոգմամբ նախատեսված նախագծային լուծումներով շինարարական աշխատանքները կատարելու ընթացքում ակնհայտ դարձավ, որ գոյություն ունեցող բետոնե եզրաքարերի, ջրահեռացման վաքերի չփոխարինումը կամ մասնակի նորոգումով վերականգնումը ցանկալի արդյունք չի ապահովում և արդյունքում չփոխարինված եզրաքարերի և վաքերի քայքայման պրոցեսները շարունակվում են:

Նկատի ունենալով վերը նշվածը պատվիրատուի կողմից առաջարկվեց տվյալ ճանապարհահատվածի նախագծման ծառայություններ մատուցած ընկերությանը, պայմանագրի գնի շրջանակներում, փոփոխություններ կատարել նախագծանախահաշվային փաստաթղթերում և գոյություն ունեցող միաձույլ բետոնե եզրաքարերի և մասնակի քայքայված ջրահեռացման վաքերի ցեմեն-ավազային սվաղով նորոգման փոխարեն նախատեսել դրանց փոխարինման աշխատանքներ, իսկ Կապալառուին առաջարկվեց վերը նշված աշխատանքները իրականացնել պայմանագրի ընդհանուր գնի շրջանակներում, պայմանով, որ աշխատանքները պատշաճ կատարելու դեպքում Պատվիրատուն կվերանայի չկատարված աշխատանքների մասով նախկինում հաշվարկված տույժերի կրառման հարցը, որը ըստ հաշվարկի կազմում է մոտ 2,5 մլն ՀՀ դրամ։ Հարկ է նշել, որ ընկերության կողմից վերը նշված միաձույլ բետոնե եզրաքարերը նոր բազալտե եզրաքարերով և մասնակի քայքայված ջրահեռացման վաքերը նորոգման փոխարեն նորով փոխարինման դեպքում, ըստ մոտավոր հաշվարկի, կկազմի շուրջ 30 մլն ՀՀ դրամ։

Նշենք նաև, որ վերըհիշյալ առաջարկը համաձայնեցված է Կապալառու՝ «Շինպլյուս» ՍՊԸ-ի հետ։

Նկատի ունենալով վերոնշյալ հանգամանքը, ներկայացված նախագծով առաջարկվում է պայմանագրի ընդհանուր գնի շրջանակներում պայմանագրով նախատեսված որոշ աշխատանքներ այլ բնութագրեր ունեցող աշխատանքներով փոխարինելու և այդ աշխատանքների կատարման համար տրամադրել նոր ժամկետ՝ 50 (հիսուն) օր՝ աշխատանքների սկիզբը և ավարտը հստակ սահմանելով Կողմերի միջև կնքվող համաձայնագրով, իսկ 2020 թվականի դեկտեմբերի 10-ից մինչև աշխատանքների արդյունքները պատվիրատուին հանձնելու օրը չկիրառել Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 3-րդ և 4-րդ ենթակետերի և պայմանագրի 6.2-րդ կետի պահանջները։

**3) «Գրիգոր Հարությունյան» ՍՊԸ**-ն (այսուհետ՝ Կապալառու) հետ 03.08.2021թ. կնքված թիվ ՏԿԵՆ-ՀԲՄԱՇՁԲ-2021/17Շ պայմանագրով (այսուհետ՝ Պայմանագիր) իրականացվող Մ-2, Երևան-Երասխ-Գորիս-Մեղրի-Իրանի սահման միջպետական նշանակության ավտոճանապարհի կմ98+000-կմ101+400 և կմ196+000-կմ202+200 հատվածների հիմնանորոգման համար ՀՀ կառավարության 16.12.2021թ. թիվ 2094-Ն որոշման համաձայն թույլատրվեց ՀՀ տարածքային կառավարման և ենթակառուցվածքների նախարարությանը փոփոխություն կատարելու «Գրիգոր Հարությունյան» ՍՊԸ-ի հետ 2021 թվականի օգոստոսի 3-ին կնքված թիվ ՏԿԵՆ-ՀԲՄԱՇՁԲ-2021/17Շ պայմանագրում՝ պայմանագրով նախատեսված աշխատանքների կատարման ժամկետը չկատարված աշխատանքների մասի համար սահմանվեց նոր ժամկետ՝ 2022 թվականին աշխատանքների կատարման համար ֆինանսական միջոցներ նախատեսվելու դեպքում Կողմերի միջև կնքվող համաձայնագիրն ուժի մեջ մտնելու օրվանից հաշված 65 (վաթսունհինգ) օր՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 4-րդ ենթակետի պահանջները։

Կապալառուն դիմել է նախարարությանը և առաջարկել նախագծանախահաշվային փաստաթղթերում կատարել փոփոխություններ և հիմնանորոգման աշխատանքները իրականացնել նոր նախագծային լուծումներով (առաջարկել է փոխել ճանապարհային պատվածքի իրականացման տեխնոլոգիան): Ներկայացված առաջարկությունը քննարկվել է նախագծանախահաշվային փաստաթղթերը պատրաստող կազմակերպության հետ:

Նկատի ունենալով, որ Կապալառուի առաջարկը՝ նախագծանախահաշվային փաստաթղթերում փոփոխություններ կատարելու և հիմնանորոգման աշխատանքները նոր նախագծային լուծումներով իրականացնելու վերաբերյալ՝ (առաջարկել է փոխել ճանապարհային պատվածքի իրականացման տեխնոլոգիան) դրական է գնահատվել նախագծանախահաշվային փաստաթղթերը կազմող և փորձաքննություն իրականացնող կազմակերպությունների կողմից, հետևաբար ներկայացված նախագծով առաջարկվում է թույլատրել ՀՀ տարածքային կառավարման և ենթակառուցվածքների նախարարությանը՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 3-րդ ենթակետի պահանջը փոփոխություն կատարելու «Գրիգոր Հարությունյան» սահմանափակ պատասխանատվությամբ ընկերության հետ կնքված թիվ ՏԿԵՆ-ՀԲՄԱՇՁԲ-2021/17Շ պայմանագրում՝ պայմանագրի ընդհանուր գնի շրջանակներում պայմանագրի 1-ին և 2-րդ չափաբաժիններով նախատեսված որոշ աշխատանքներ այլ բնութագրեր ունեցող աշխատանքներով փոխարինելու համար:

**4) «Ճանապարհ» ՍՊԸ**-ն (այսուհետ՝ Կապալառու) հետ 16.09.2021թ. կնքված թիվ ՏԿԵՆ-ՀԲՄԱՇՁԲ-2021/31Շ պայմանագրով (այսուհետ՝ Պայմանագիր) Կապալառուն պարտավորվել է հիմնանորոգել Մ-3, Թուրքիայի սահման-Մարգարա-Վանաձոր-Տաշիր-Վրաստանի սահման միջպետական նշանակության ավտոճանապարհի կմ97+020-կմ104+700 հատվածը (Սպիտակի ոլորաններ):

Պայմանագիրը ստորագրելուց հետո Կապալառուն դիմել է նախարարությանը և առաջարկել նախագծանախահաշվային փաստաթղթերում կատարել փոփոխություններ և հիմնանորոգման աշխատանքները իրականացնել նոր նախագծային լուծումներով (առաջարկել է փոխել ճանապարհային պատվածքի իրականացման տեխնոլոգիան): Ներկայացված առաջարկությունը քննարկվել է նախագծանախահաշվային փաստաթղթերը պատրաստող կազմակերպության հետ:

Նկատի ունենալով, որ Կապալառուի առաջարկը՝ նախագծանախահաշվային փաստաթղթերում փոփոխություններ կատարելու և հիմնանորոգման աշխատանքները նոր նախագծային լուծումներով իրականացնելու վերաբերյալ՝ (առաջարկել է փոխել ճանապարհային պատվածքի իրականացման տեխնոլոգիան) դրական է գնահատվել նախագծանախահաշվային փաստաթղթերը կազմող կազմակերպության կողմից, հետևաբար ներկայացված նախագծով առաջարկվում է թույլատրել ՀՀ տարածքային կառավարման և ենթակառուցվածքների նախարարությանը՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 3-րդ ենթակետի պահանջը փոփոխություն կատարելու «Ճանապարհ» ՍՊԸ-ն հետ կնքված թիվ ՏԿԵՆ-ՀԲՄԱՇՁԲ-2021/31Շ պայմանագրում՝ պայմանագրի ընդհանուր գնի շրջանակներում պայմանագրով նախատեսված որոշ աշխատանքներ այլ բնութագրեր ունեցող աշխատանքներով փոխարինելու համար:

Միաժամանակ տեղեկացվում է, որ Մ-2, Երևան-Երասխ-Գորիս-Մեղրի-Իրանի սահման միջպետական նշանակության ավտոճանապարհի կմ108+400 - կմ126+100 հատվածի հիմնանորոգման, ՀՀ Գեղարքունիքի մարզի Մարտունի համայնքի Մյասնիկյան փողոցի մայթերի կառուցման համար համաձայն ժամանակացույցի (2-րդ եռամսյակում) կատարված աշխատանքների կատարողականների ներկայացումը սպասվում է հունիսի վերջում և վճարումն կիրականացվի 3-րդ եռամսյակում, իսկ Հ-70, Մ-6 – Աթան հանրապետական նշանակության ավտոճանապարհի կմ0+000 - կմ27+500 հատվածի հիմնանորոգման աշախատանքներն դեռ չեն մեկնարկել։ Այդ կապակցությամբ նախագծով առաջարկվում է 2-րդ եռամսյակից համապատասխանաբար 50,000.0 հազ.դրամը, 39,400.0 հազ.դրամը և 80,000.0 ուղղել այլ ճանապարհների հիմնանորոգման ֆինանսավորմանը։ Մնացած տարբերությունը առաջարկվում է ուղղել ՀՀ կառավարություն՝ 2-րդ եռամսյակում, ըստ անհրաժեշտության, այլ ճանապարհների հիմնանորոգման աշխատանքների ֆինանսավորմանը։

Ընդհանուր առմամբ նախագծով նախատեսվում է հիմնանորոգել 17.7կմ /կիլոմետր/ ընդհանուր երկարությամբ ավտոճանապարհ, որից միջպետական նշանակության ավտոճանապարհներ` 8.0կմ, հանրապետական նշանակության ավտոճանապարհներ` 1.4կմ և մարզային (տեղական) նշանակության ավտոճանապարհներ` 8.3կմ, որոնց իրականացման համար նախագծով նախատեսվում է հատկացնել 4,267,513,127 ՀՀ դրամ, որից շինարարական աշխատանքների իրականացման համար՝ 4,183,898,292 ՀՀ դրամ, տեխնիկական հսկողության ծառայությունների համար՝ 55,864,887 ՀՀ դրամ, հեղինակային հսկողության ծառայությունների համար՝ 27,749,948 ՀՀ դրամ։

Նախագծով առաջարկում ենք նաև ՀՀ 2022 թվականի պետական բյուջեից ազատ միջոցներից ընդհանուր գումարով 3.4 մլրդ դրամը երրորդ եռամսյակում ուղղել 21001 «Պետական նշանակության ավտոճանապարհների հիմնանորոգում» միջոցառմանը՝ չորրորդ եռամսյակում հետ վերականգնելու պայմանով:

1. **Առաջարկվող կարգավորման բնույթը**

Նախագծի ընդունման նպատակն է՝ 2022 թվականին հիմնանորոգման ծրագրով նախատեսված մի շարք ճանապարհահատվածների շինարարական աշխատանքների, տեխնիկական և հեղինակային հսկողության ծառայությունների համար նախատեսել ֆինանսական միջոցներ։

Նախագծով առաջարկվում է 2022 թվականի ՀՀ պետական բյուջեով նախատեսված 1049 «Ճանապարհային ցանցի բարելավում» ծրագրի «21001 Պետական նշանակության ավտոճանապարհների հիմնանորոգում» միջոցառման համար ՀՀ Կառավարության ներքո հաստատված միջոցներից 4.3 մլրդ դրամը հատկացնել ՀՀ տարածքային կառավարման և ենթակառուցվածքների նախարարությանը 1049 «Ճանապարհային ցանցի բարելավում» ծրագրի 21001 «Պետական նշանակության ավտոճանապարհների հիմնանորոգում» միջոցառման կատարումն ապահովվելու նպատակով:

**4.Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է ՀՀ տարածքային կառավարման և ենթակառուցվածքների նախարարության կողմից:

**5.Ակնկալվող արդյունքը**

ՀՀ տարածքում ասֆալտապատ ավտոմոբիլային ճանապարհների և վերակառուցված տրանսպորտային օբյեկտների տոկոսային կշռի ավելացում:

**6. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Որոշման նախագծի ընդունմամբ Հայաստանի Հանրապետության պետական բյուջեի եկամուտների ու ծախսերի լրացուցիչ նվազեցում չի առաջացնում:

**7. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Որոշման նախագիծը բխում է «Հայաստանի վերափոխման ռազմավարություն 2050», «Կառավարության 2021-2026թթ. ծրագիր» /կետ 3.2, 3-րդ պարբերության 1-ին և 2-րդ ենթակետեր/ ռազմավարական փաստաթղթերի դրույթներից:

Մասնավորապես, միջպետական, հանրապետական և տեղական նշանակության ավտոմոբիլային ճանապարհների ցանցի նորոգում, հիմնանորոգում և որակի շարունակական բարձրացում, որոնց շնորհիվ տարեկան կունենանք շուրջ 500 կմ վերանորոգված ճանապարհ, թունելների և կամուրջների վերականգնում և կառուցում։